armvectores/hy_wikipedia_2023 huggingface dataset:
Երկնքից երեք մետր վեր։ Ես ցանկանում եմ քեզ

Երկնքից երեք մետր վեր։ Ես ցանկանում եմ քեզ (իսպ.՝  Tengo ganas de ti), իսպանական ֆիլմ, ռեժիսոր՝ Ֆերնանդո Գոնսալես Մոլին, Ֆեդերիկո Մոչիի «Ես ցանկանում եմ քեզ» վեպի հիման վրա։ «Երկնքից երեք մետր վեր» ֆիլմի շարունակությունն է։
Ֆիլմը առաջադրվել է մրցանակակի «Գոյա»,2012 թվականի «Լավագույն համապատասխանեցված սցենար»։ Համաշխարհային պրեմիերան տեղի է ունեցել 2012 թվականի հունիսի 22-ին։ Իսկ ռուսական պրեմիերան տեղի է ունեցել 2012 թվականի հուլիսի 5-ին։


== Սյուժե ==
Աչեն (Մարիո Կասաս) 2 տարի ապրելով Լոնդոնում, որոշում է վերադառնալ տուն, որը գտնվում էր Բարսելոնայում։ Աչեն վախենում էր հանդիպել Բաբիի (Մարիա Վալվերդե) հետ, որի մասին հիշողությունները հանգիստ չէին տալիս այս ամբողջ ժամանակ։ Վերադառնալուց հետո նա հասկանում է թե ինչքան բան է փոխվել, և այժմ նրա դեմ խնդիր է դրվում նոր ընկերներ, աշխատանք և նորից վերակառուցել իր անձնական կյանքը։ Վերջապես, հայտնվեց նոր աշխատանք, ընկերներ, նոր ծանոթություններ։ Այս ամենը շեղում է երիտասարդին մտածել իր դժբախտ սիրո մասին։ Մտքերն ու հիշողությունները տանում էին անցյալ, որտեղ նա երջանիկ էր։ Ճանապարհի այդ պահին նա հանդիպում է Ջինևրային (Կլարա Լագո)։ Նա՝ Բաբիի ճշգրիտ հակառակ տեսակն էր։ Զգացումները, որոնք կարծես մեռած էին, սկսում են վերականգնվել երիտասարդի սրտում։ Նա սկսում է մտածել այն մասին, որ երկնքի մակարդակից վերև բարձրանալը մեկ անգամ չի կյանքում։ Գտնելով մխիթարություն և հանգստություն նոր հարաբերություններում Աչեն աշխատում է չհիշել անցյալի մասին։ Բայց ճակատագիրը որոշում է նետել նրան մի նոր փորձությունների մեջ։ Ցանկացած այլ դեպքում, շանսեր, հանդիպել ծանոթին միլլիոնանոց քաղաքում համարյա հնարավոր չէ։ Բայց սիրահարված տղայի դեպքում ամեն ինչ այլ է։ Աչեի ճանապարհը Բաբիի հետ նորից հատվում է։ Աչեն չէր ուզում թողնել Ջինին որովհետև նրա հետ հեշտ էր և ուրախ, բայց միաժամանակ Բաբիի հանդեպ զգացմունքը չէր վերացել։ Երբ նրանք մնացին ավտոմեքենայի մեջ Բաբին պատմեց որ ամուսնանում է, իսկ Աչեն՝ նրանց երջանկություն է մաղթում և դուրս գալիս մեքենայից։ Աչեի և Բաբիի հանդիպումից հետո, Աչեի և Ջինի միջև վեճ է տեղի ունենում և նրանք բաժանվում են։ Հետագայում Աչեն նամակ է գրում Ջինին և սերը խոստովանում։ Նա բերում է նրան նամակը և նրանք հաշտվում են։ 
Ֆիլմը վերջանում է նրանով երբ Աչեն և Ջինը նորից վերականգնում են նկարը։


== Դերերում ==


== Սաունդթրեք ==
1. Clara Lago - La Cama. 
2. Clara Lago - Aunque tú no lo sepas. 
3. Corizonas - I wanna believe. 
4. ElColumpio asesino - Toro. 
5. Zombie Kids - Face. 
6. Zombie Kids - Moi a l' ocela. 
7. Void Camp - The news. 
8. Polock - Fasterlove. 
9. Azteksflow - Tengo ganas de ti. 
10. Dеlorean - Grow.
11. Zahara - Con las gаnas.
12. Zahara - Tu me llevas.
13. The Irrepressibles - In this shirt.
14. Femme Fatale - Human soul.
15. Focus Music - Starlight.
16. Demi Lovato - Remember December


== Փաստեր ==
Նկարահանումնեը տեղի են ունեցել Բարսելոնայի Խիրոնա քաղաքում։
Համատեղ կյանքի քսաներորդ տարելիցին ընտանիքի հայրը նվիրում է իր կնոջը «Ջութակահարը տանիքում» (Скрипач на крыше) ֆիլմի հատուկ թողարկումը։


== Ծանոթագրություններ ==


== Արտաքին հղումներ ==
Ստեֆանիդինոդար (Ազովի շրջան)

Ստեֆանիդինոդար (ռուս.՝ Стефанидинодар ), գյուղ Ռուսաստանի Դաշնության Ռոստովի մարզի Ազովի շրջանում։ Մտնում է Կրուգլյանսկովո գյուղական համայնքի կազմի մեջ։ Ազով քաղաքից գտնվում է 25 կմ հեռավորության վրա։
Տասնյոթ

Տասնյոթ (17), բնական թիվ է, գտնվում է 16-ի և 18-ի միջև։


== Մաթեմատիկայում ==
կարգային անունը՝ տասնյոթերորդ
առաջին չորս պարզ թվերի գումարն է՝ 17=2+3+5+7 ;


== Այլ բնագավառներում ==
17-ը՝Քլորի ատոմային թիվն է;
Ֆրանսիայի Ծովափնյա Շարանտ դեպարտամենտի կարգային թիվն է։հայերենի այբուբենի տառերով գրելաձևը՝ ԺԷ
17-րդ էջում է դրվում գրադարանների գրքերի կնիքը։


== Մշակույթում ==
«Գարնան տասնյոթ ակնթարթը»` հեռուստասերիալի անուն է;
տասնյոթն են`Հայքուի վանկերը (5+7+5):
Լա Վիկոն

Լա Վիկոն (ֆր.՝ La Vicogne), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 237 մարդ, բնակչության խտությունը` 48.97 մարդ/կմ²։ Բնակավայրը զբաղեցնում է 4.84 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 18 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 162 աշխատունակ (15-64 տարեկան) բնակիչ, որոնցից ակտիվ էին 127-ը, իսկ ոչ ակտիվները` 35։ Ակտիվության ցուցանիշը կազմում է 78,4 %։ 127 աշխատունակ մարդկանցից աշխատել է 113 անձ (55 տղամարդ և 58 կին)։ Գործազուրկ են եղել 14 անձ (8 տղամարդ և 6 կին)։ 35 անաշխատունակներից 8-ը եղել են աշակերտներ կամ ուսանողներ, 12-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջովո

Ջովո (իտալերեն՝ Giovo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 2392 մարդ, բնակչության խտությունը՝ 120 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 38030։ Հեռախոսային կոդ՝ 0461։
Կոմունայում հատկապես նշվում է Սուրբ Մարիամ Աստվածածնի Վերափոխումը։


== Ծանոթագրություններ ==
Ուզունմահմադ

Ուզունմահմադ, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ալեքսանդրովկա (գյուղ, Խիսլավիչսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամերիկայի Համադաշնային Նահանգներ

Ամերիկայի համադաշնային նահանգները, հայտնի է նաև որպես Համադաշնային նահանգներ, ԱՀՆ, Համադաշնություն (անգլ.՝ The Confederate States of America, CSA, The Confederacy), դե ֆակտո, անկախ պետություն էր ԱՄՆ-ի հարավարևելյան մասում՝ Մեքսիկական ծոցի ափին:109.։ Գոյություն է ունեցել 1861 թվականի փետրվարի 4-ից մինչ 1865 թվականի մայիսի 2-ը։ Տարածքը կազմել է 1.995.392 կմ², իսկ պաշտոնական լեզուն անգլերենն էր։ Վերացել է Ամերիկայի քաղաքացիական պատերազմի արդյունքում։ Բաղկացած էր Հարավային Կարոլինա, Ջորջիա, Ալաբամա, Ֆլորիդա, Միսիսիպի, Լուիզիանա, Տեխաս, Վիրջինիա, Արկանզաս, Հյուսիսային Կարոլինա, Թենեսի, Միսուրի, Կենտուկի և Արիզոնա նահանգներից։


== Ծանոթագրություններ ==
Բիզենյա

Բիզենյա  (իտալերեն՝ Bisegna), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 332 մարդ (2008 թվականի տվյալներով)։ Խտությունը՝ 7 մարդ/կմ²։ Տարածքը՝ 46 կմ²։ Էլեկտրոնային փոստ՝ 67050։ Հեռախոսային կոդ՝ 0863։
Բնակավայրի հովանավորն է Սան Ռոսսոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0863 85139
Էլեկտրոնային հասցե։ info@comune.bisegna.aq.it
Գլխավոր կայք։ http://www.comune.bisegna.aq.it/


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մոնանտեյ

Մոնանտեյ (ֆր.՝ Monampteuil), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ֆեր ան Տարդենուա կանտոնայի կազմի մեջ։ Կոմունայի շրջանը՝ Լան ։
INSEE կոդը՝ 02490 .


== Բնակչություն ==
2010 թվականին բնակչությունը կազմել է 137 մարդ։


== Տնտեսություն ==
2010 թվականի տվյալներով 92 աշխատունակ տարիքի մարդկանցից (15-64 տարեկան) 66-ը տնտեսապես ակտիվ էին, 96-ը անգործունակ (Ակտիվության ցուցանիշը —71,7 %, 1999 թվականին եղել է՝ 70,8 %)։ 66 աշխատունակ բնակիչներից 61-ը աշխատում էին (34 տղամարդ և 27 կին), անաշխատանք էին 5-ը (3 տղամարդ և 2 կին)։ 26 անգործունակ մարդկանցից 9-ը ուսաանողներ են և աշակերտներ, 10-ը թոշակառու, մնացած 7-ը անգործունակ են ուրիշ պատճառով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Монантёй (ֆր.)
Լուդի Լին

Լուդի Լին (չինարեն՝ 林路迪, անգլ.՝ Ludi Lin, 1984, Ֆուչժոու, Չինաստան), չինական ծագմամբ կանադացի դերասան և մոդել։ 2017 թվականին մարմնավորել է Զաք Թեյլորին/ Սև ռենջերին «Հզոր ռենջերներ» ֆիմում և ստորջրյա մարտիկ Մուրքին՝ 2018 թվականին նկարահանված «Ակվամեն» ֆիլմում։


== Անձնական կյանք ==
Լինը ծնվել է Չինաստանի Ֆուչզոու քաղաքում, սակայն հետագայում մեկնել է Ավստրալիա՝ ուսում ստանալու նպատակով, որտեղ էլ անցկացրել է իր երիտասարդության մեծ մասը։ Ավագ դպրոցի վերջին տարում Լինը արտագաղթել է Կանադա։ Ավարտել է Բրիտանական Կոլումբիայի համալսարանը, որտեղ սովորել է թատերական արվեստ։ Լինը Լոս Անջելեսում սովորել է նաև ֆիլմի և հեռուստատեսության դերասանություն։ Ներկայումս ապրում է Պեկինում։
Լինը հմուտ տիրապետում է մարտարվեստին։ Ավագ դպրոցն ավարտելուց հետո՝ Թայլանդում սովորել է Մուա Թայի, ինչպես նաև ջուջուցու և օլիմպիական ըմբշամարտ։ Նա ազատ խոսում է չինարենի մանդարին բարբառով և կանտոներեն լեզվով։


== Ֆիլմագրություն ==


== Ծանոթագրություններ ==


== Արտաքին հղումներ ==
Լուդի Լին Internet Movie Database կայքում
Եվգենի Սավարենսկի

Անվան այլ կիրառումների համար տե՛ս՝ ՍավարենսկիԵվգենի Ֆեոդորովիչ Սավարենսկի (ռուս.՝ Евгений Фёдорович Саваренский, հուլիսի 18, 1911(1911-07-18) կամ 1911, Տուլա, Ռուսական կայսրություն - հունվարի 22, 1980(1980-01-22) կամ 1980, Մոսկվա, ԽՍՀՄ), սովետական երկրաֆիզիկոս-սեյսմոլոգ, ՍՍՀՄ ԳԱ թղթ․ անդամ (1966)։ 
Ֆ․ Պ․ Սավարենսկու որդին։
1932 թ. ավարտել է Մոսկվայի երկրաբանահետախուզական ինստիտուտը, Մոսկվայի համալսարանի պրոֆեսոր (1950)։ 1931-1933 թթ. աշխատել է ՍՍՀՄ հողժողկոմատի երկրաֆիզիկայի, 1934 թվականից՝ ՍՍՀՄ ԳԱ սեյսմոլոգիական, ապա ՍՍՀՄ ԳԱ Երկրի ֆիզիկայի ինստուտներում։ 1949 թվականից ղեկավարել է Սովետական Միության սեյսմիկ, կայանների ցանցը, 1956 թվականից ԳԱ նախագահությանը կից սեյսմոլոգիայի և սեյսմակայուն շինարարության միջգերատեսչական խորհրդի նախագահն է, 1970 թվականից՝ Եվրոպայի սեյսմոլոգիական հանձնաժողովի պրեզիդենտը, 1971 թվականից՝ երկրաշարժերի նախանշանների որոնման միջազգային հանձնաժողովի նախագահը։ Սավարենսկիի աշխատանքները վերաբերում են սեյսմիկ ալիքների մեկնաբանման և սեյսմոլոգիայի հարցերին։ Պարգևատրվել է Լենինի շքանշանով։


== Ծանոթագրություններ ==
Արջուկը (մուլտֆիլմ)

«Արջուկը» (ռուս.՝ «Топтыжка»), խորհրդային մուլտիպլիկացիոն ֆիլմ, Ֆյոդոր Խիտրուկի ռեժիսորական երկրորդ աշխատանքը։ Ստեղծվել է առանց ուրվագծերով նկարների տեխնիկայով։
Հեքիաթն այն մասին է, թե ինչպես արջուկն ու նապաստակն ընկերանալով ստիպում են ընկերանալ նաև իրենց ընտանիքներին։
Մուլտֆիլմում օգտագործվել են նկարիչ Եվգենի Չարուշինի նկարները.

— Ֆ. Խիտրուկ


== Սյուժե ==
Խոր ու թավ անտառում կանգնած էր խրճիթը։ Այնտեղ ապրում էին մայր արջն ու նրա քոթոթ Արջուկը։ Մայր արջը խոր քուն է մտնում. արջերը ձմռանը էլ ի՞նչ են անում։ Իսկ Արջուկը չի քնում։ Որոշում է գնալ տեսնելու, թե ինչ է կատարվում սպիտակ աշխարհում։ Դուրս է գալիս. շուրջը սպիտակ-սպիտակ ձյուն է, իսկ արևը փայլում է։ Արջուկը գնում է զբոսնելու և հանդիպում է Սևպոչիկ նապաստակին։ Սկսում են միասին խաղալ, սահել և ընկերանում են։ Օրն անցնում է հրաշալի։ Բայց երբ Արջուկը վերադառնում է, մայրը փակում է դուռն ու արգելում ձմռանն անտառ դուրս գալ և նապաստակի հետ ընկերություն անել։ Սևպոչիկին էլ իր մայրն է արգելում անտառ դուրս գալ ու արջի հետ ընկերանալ։
Եկավ գարուն։ Մայր արջն արթնանում է ու որդուն տանում անտառ։ Եվ Արջուկը հայտնվում է այն նույն վայրում, որտեղ ձմռանը խաղացել էր նապաստակի հետ։ Արջուկը որոշում է փնտրել ընկերոջը և գնում է ուղղաբերձ ափ։ Տեսնում է, որ գետակում տնակ է լողում, իսկ տանիքում մայր նապաստակն է ու նրա ձագուկը։ Նետվում է ընկերոջը փրկելու, և ինքն էլ հազիվ է խուսափում սառույցի վրայից ընկնելուց։ Նապաստակները մի կերպ փրկվում են։ Իսկ այդտեղ մայր արջն է օգնության հասնում։ Այդպես ընկերանում են երկու ընտանիքները։


== Ստեղծողներ ==
Նշված են ըստ մուլտֆիլմի տիտրերի։

ռեժիսոր – Ֆյոդոր Խիտրուկ
սցենարի հեղինակ – Ֆյոդոր Խիտրուկ
բեմադրող նկարիչ – Սերգեյ Ալիմով
նկարիչ-մուլտիպլիկատորներ – Գալինա Բարինովա, Յանա Վոլսկայա, Մարիա Մոտրուկ, Վլադիմիր Մորոզով, Լեոնիդ Նոսիրև, Անատոլի Պետրով, Գենադի Սոկոլսկի, Իրինա Սվետլիցա, Էլվիրա Մասլովա, Մստիսլավ Կուպրաչ, Վ. Լեոնովա, Վ. Չիժովա
օպերատոր – Բորիս Կոտով
կոմպոզիտոր – Մոիսեյ Վայնբերգ
հնչյունային օպերատոր – Գեորգի Մարտինյուկ
հնչյունային ձևավորող  – Ալեքսանդր Բառանով
հեղինակի տեքստը կարդում է – Ելենա Պոնսովա


== Պարգևներ ==
1964 − Սան-Մարկոսի բրոնզե առյուծ Վենետիկի XXV միջազգային կինոփառատոնում (Իտալիա),
1964 − Երեխաների և պատանիների համար ֆիլմերի մրցանակ Վենետիկի միջազգային VI փառատոնում։


== Վիդեո ==
1990-ական թվականներին մուլտֆիլմը տեսաերիզներով թողարկվել է Studio PRO Video և «Союз» վիդեոստուդիայի մուլտֆիլմերի հավաքածուներում։


== Ծանոթագրություններ ==


== Գրականություն ==
Наталья Василькова. Фёдор Хитрук // Наши мультфильмы / Арсений Мещеряков, Ирина Остаркова. — Интеррос, 2006. — ISBN 5-91105-007-2
Фильмы-сказки: сценарии рисованных фильмов. Выпуск 9. — М.: Искусство, 1969. — С. 47—64. — 224 с. — 100 000 экз..


== Արտաքին հղումներ ==
«Արջուկը» մուլտֆիլմը «Անիմատոր.ռու» կայքում
Ф. Хитрук. «Топтыжка», books.rusf.ru.
«Топтыжка»(չաշխատող հղում). Энциклопедия отечественного кино.
«Топтыжка». Мультик.ру.
Էմիլ Դիլոն

Էմիլ Դիլոն (Dillon) (մարտի 21, 1854(1854-03-21), Դուբլին, Իռլանդիա, Մեծ Բրիտանիայի և Իռլանդիայի միացյալ թագավորություն - հունիսի 9, 1933(1933-06-09), Բարսելոնա, Իսպանիա), իռլանդացի գիտնական ու լրագրող, արևելյան լեզուների և համեմատական լեզվաբանության մասնագետ։ 1880-ական թվականների սկզբին աշխատել է Ռուսաստանում՝ Պետերբուրգի, ապա Խարկովի համալսարաններում։ Ուսումնասիրել է հայոց լեզուն ու գրականությունը, պարապել Վենետիկի Մխիթարյան միաբանությունում։ Գրել է հայոց լեզվին նվիրված մի շարք աշխատություններ, թարգմանել հին հայկական սկզբնաղբյուրներ։ 1895 թվականին, որպես Լոնդոնի «Դեյլի թելեգրաֆ» թերթի թղթակից, եղել է Թուրքիայում, այցելել Արևմտյան Հայաստան՝ այնտեղի իրադարձությունները լուսաբանելու համար։
Չնայած թուրքական իշխանությունների հարուցած դժվարություններին, հավաքել է մեծ քանակությամբ արժանահավատ տեղեկություններ, որոնք վկայում են թուրքական կառավարող շրջանների մեղավորությունը հայ բնակչության զանգվածային ջարդերում։ Այդ տվյալների հիման վրա գրել է հայկական հարցին վերաբերող հոդվածաշար, որը տպագրվել է անգլերեն մամուլում։ «Հայաստանը և հայ ժողովուրդը» (1890), «Իրադրությունը Հայաստանում» (1895), «Հայաստան. դիմում» (1896), «Ձախողում Հայաստանում» (1896) և այլ հոդվածներ անգլերենով ընթերցողին ծանոթացնում են հայ ժողովրդի պատմությանն ու մշակույթին, փաստական հարուստ նյութ պարունակում թուրքական կառավարության 19-րդ դարի 90-ական թվականների հակահայկական քաղաքականության մասին, դրանցում տրվել է նաև եվրոպական տերությունների, մասնավորապես՝ Մեծ Բրիտանիայի ու Ռուսաստանի հայկական հարցում վարած քաղաքականության վերլուծությունը։ Դիլոնի հրապարակումներում արտահայտվել է անգլիական հասարակական շրջաններում ժամանակին լայն տարածում գտած այն կարծիքը, թե թուրքական լծից հայերի ազատագրման համար անհրաժեշտ է Ռուսաստանին իրավունք տալ գրավել արևմտյան Հայաստանը։
Դիլոնը գրում է, որ Մեծ Բրիտանիան, աչք փակելով հայ ժողովրդի նկատմամբ «թուրքական դաժանությունների» վրա, դրանով խրախուսել է զանգվածային ջարդեր կազմակերպելուն։ Նրա կարծիքով հայերը դարձել են Մեծ Բրիտանիայի շահադիտական քաղաքականության «անմեղ զոհը»։


== Երկեր ==
The Sceptics of the Old Testament: Job - Koheleth - Agur. London: Isbister & Co., 1895.
Maxim Gorky: His Life and Writings. London: Isbister & Co., 1902.
The Original Poem of Job. London: T. Fisher Unwin Ltd., 1905.
A Scrap of Paper: The Inner History of German Diplomacy and Her Scheme of World-Wide Conquest. London: Hodder & Stoughton, 1914.
From the Triple to the Quadruple Alliance: Why Italy Went to War. London: Hodder & Stoughton, 1915.
Ourselves and Germany. London: Chapman & Hall, 1916.
The Eclipse of Russia. London: J.M. Dent & Sons Ltd., 1918.
The Peace Conference. London: Hutchinson & Co.,1919.
Mexico on the Verge. London, Hutchinson & Co., 1921.
Russia Today and Yesterday: An Impartial View of Soviet Russia. London: J.M. Dent & Sons Ltd., 1929.
Leaves from Life. London: J.M. Dent & Sons Ltd., 1932.
Count Leo Tolstoy: A New Portrait. London: Hutchinson & Co., 1934.


== Ծանոթագրություններ ==
Մ 14 ճանապարհ (Հայաստան)

Մ 14 ճանապարհ (M 14), միջպետական նշանակության ճանապարհը, որը հանդիսանում է Հայաստանի Հանրապետության ավտոմոբիլային ճանապարհային ցանցի կարևորագույն հատվածներից մեկը։


== Նկարագրություն ==

Մ 14 ճանապարհը ունի 97.8 կմ երկարություն։ Այն Մ 4 ճանապարհը միացնում է Վարդենիս քաղաքին՝ անցնելով Շողակաթ (նախկին անվանումը՝ Շորժա) գյուղով։
ՀՀ միջպետական նշանակության ավտոմոբիլային ճանապարհները նրանք են, որոնք կապում են Հայաստանի Հանրապետության ճանապարհային ցանցն այլ պետությունների ավտոմոբիլային ճանապարհների ցանցին և ապահովում են միջազգային տրանսպորտային հաղորդակցությունը։


== Ծանոթագրություններ ==
Տաղարան (1635)

Տաղարան (1635), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1635 թվի տակ։ Ձեռագիրը գրվել է 1778 թվականին Նիկողայոս դպիր գրիչի կողմից, Կոստանդնուպոլսում։ Գրված է թղթի վրա, որը ունի 16,4X10,7 սմ չափս։ Ձեռագիրը կազմված է 17-21 թերթից։ Գրված է միասյուն, բոլորգրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 148ա։


== Բովանդակություն ==
Տաղք (Սուքիաս վարդապետ, Պողոս դպիր, Գր. Կեսարացի, Գր. Նարեկացի, Յովհ. Ուռհայեցի)։
Գր. Կեսարացւոյ թուղթ մխիթարական առ Ամթեցիս վասն մահուան Գրիգորի կաթողիկոսի։
Աբր. Անկիւրացւոյ Վասն առմանն Կ. Պօլսոյ (չափ.)։
Բառգիրք (թուրքերենից հայերեն)։


== Ծանոթագրություններ ==
Տաեխ

Տաեխ (ռուս.՝ Таех), գետ Ռուսաստանում, հոսում է Իվանովոյի մարզում։ Գետաբերանը տեղակայված է Լուխ գետի ձախ ափին՝ 161 կմ հեռավորության վրա։ Գետի երկարությունը 26 կմ է, ավազանի տարածքը 152 կմ2։ Ակունքը գտնվում է Լիկովո գյուղի մոտ, 18 կմ հյուսիս-արևելք Միտ գյուղից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301112110000033730
Հիդրոլոգիական ուսումնասիրությունների կոդը - 110003373
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Օլգա Արնտգոլց

Օլգա Ալբերտովնա Արնտգոլց (ռուս.՝ Ольга Альбертовна Арнтгольц, մարտի 18, 1982(1982-03-18), Կալինինգրադ, ՌԽՖՍՀ, ԽՍՀՄ), կինոյի և թատրոնի ռուս դերասանուհի։


== Կենսագրություն ==
Օլգա Արնտգոլցը ծնվել է 1982 թվականի մարտի 18-ին Կալինինգրադում, Կալինինգրադի մարզային դրամատիկական թատրոնի դերասանների՝ Ռուսաստանի Դաշնության վաստակավոր արտիստ Ալբերտ Արնտգոլցի ու դերասանուհի Վալենտինա Գալիչի ընտանիքում։ Օլգա Արնտգոլցն ավարտել է Կալինինգրադի № 49 լիցեյի թատերական դասարանը (Բորիս Բեյնենսոնի ղեկավարությամբ)։ Դրանից հետո նա իր երկվորյակ քրոջ՝ Տատյանա Արնտգոլցի հետ ընդունվել է Մ. Ս. Շչեպկինի անվան բարձրագույն թատերական ուսումնարան, որն ավարտել է 2003 թվականին։
Օլգա Արնտգոլցը մասնակցել է Ռուսաստանի Առաջին ալիքի «Սառցե դարաշրջան» հեռուստանախագծին Մաքսիմ Ստավսոկու հետ միասին (նա փոխարինել է քրոջը՝ Տատյանա Արնտգոլցին, ով հղիության պատճառով դադարեցրել էր մասնակցությունը նախագծին)։


== Ընտանիք ==
2009 թվականի ամռանը Օլգա Արնտգոլցն ամուսնացել է Վախթանգ Բերիձեի հետ։ 2013 թվականի հոկտեմբերի 1-ին ծնվել է նրանց դուստրը՝ Աննան։ 2015 թվականի սեպտեմբերին Օլգա Արնտգոլցը ամուսնալուծության դիմում է ներկայացրել։
2016 թվականին հայտնի է դարձել, որ Օլգա Արնտգոլցը երկրորդ երեխան է ունենալու, որի հայրը ռեժիսոր Դմիտրի Պետրունն է։ 2016 թվականի դեկտեմբերի 21-ին ծնվել է դերասանուհու որդին՝ Ակիմը։


== Արվեստ ==


=== Դերեր թատրոնում ===
«Խանումա», Ավքսենտի Ցագարելի, ռեժիսոր՝ Ռոբերտ Մանուկյան – Սոնա
«Մի՛ արթնացրեք քնած շանը», Ջոն Բոյնթոն Փրիսթլի, ռեժիսոր՝ Օլգա Շվեդովա
«Կապույտ վարդ» (ըստ Թենեսի Ուիլյամսի «Ապակե գազանանոց» պիեսի), ռեժիսոր՝ Ալեքսանդր Մարին – Լորա Վինգֆիլդ, «Կապույտ վարդ»


=== Ֆիլմագրություն ===


== Ծանոթագրություններ ==


== Արտաքին հղումներ ==
Օլգա Արնտգոլց RUSKINO.RU կայքում
Օլգա Արնտգոլց RUSactors.ru կայքում
Օլգա Արնտգոլցի կենսագրությունը(ռուս.)
Օլգա Արնտգոլցի մասին Archived 2016-03-14 at the Wayback Machine. (ռուս.)
Известия: Հարցազրույց Օլգա Արնտգոլցի հետ Archived 2009-02-01 at the Wayback Machine. (տեսանյութ)
Բերեստյանոե

Բերեստյանոե (ուկրաիներեն՝ Берестяне), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1555 թվականին։
2001 թվականի տվյալներով Բերեստյանոե գյուղում բնակվում էր 1 017 մարդ։ Բնակավայրը զբաղեցնում է 7689 կմ² տարածք։ Բնակչության խտությունը կազմում էր 132,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրեձա

Պրեձա (իտալերեն՝ Prezza), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1070 մարդ (2005 թվականի տվյալներով)։ Խտությունը՝ 54,29 մարդ/կմ²։ Տարածքը՝ 19.71 կմ²։ Էլեկտրոնային փոստ՝ 67030։ Հեռախոսային կոդ՝ 0864։
Բնակավայրի հովհանավորն է համարվում Սանտա Լուսիան։ Տոնը նշվում է դեկտեմբերի 13-ին։


== Ծանոթագրություններ ==
Իոսիֆ Խոձկո

Իոսիֆ (Օսիպ) Իվանովիչ Խոձկո (լեհ.՝ Józef Chodźko, բելառուս․՝ Юзэф Янавіч Ходзька, ռուս.՝ Иосиф (Осип) Иванович Ходзько դեկտեմբերի 6, 1800(1800-12-06), Kryvičy, Վիլեյսկի շրջան, Մինսկի նահանգ, Ռուսական կայսրություն - փետրվարի 21, 1881(1881-02-21), Թիֆլիս, Կովկասի փոխարքայություն, Ռուսական կայսրություն), ռուս գեոդեզիստ, գեներալ-լեյտենանտ։ Ազգությամբ լեհ։ 
Ավարտել է Վիլնոյի համալսարանը։ Մասնակցել է Ռուսաստանի արևմտյան նահանգների տրիանգուլյացիոն աշխատանքներին։ 1840 թվականից աշխատել է Կովկասում, կազմակերպել ու ղեկավարել է Գլխավոր Կովկասյան լեռնաշղթայի և Անդրկովկասի գեոդեզիական չափումներն ու տեղագրական աշխատանքները, որոնց առնչությամբ բարձրացել է Արագածի (1847) և Արարատի (1850) գագաթները։ 
Խոձկոյի աշխատություններն ու գիտական հաշվետվությունները հիմք են ծառայել Կովկասի առաջին ռելիեֆ քարտեզը կազմելու համար։


== Ծանոթագրություններ ==
Սևիլյայի մետրոպոլիտեն

Սևիլյայի մետրոպոլիտեն (իսպաներեն Metro de Sevilla)՝ թեթև մետրոպոլիտենային ցանց է, որը կառուցման մեջ է գտնվում իսպանական Սևիլյա քաղաքում և նրա մերձակա շրջաններում։


== Պատմություն ==
Սևիլյայում մետրոյի կառուցումը սկսվել էր 1974 թ.-ին։ Սակայն 1983 թվականին կառուցումը դադարեցվել էր, քանի որ կար պատմական արժեք ներկայացնող շինություններին վնասելու վտանգ, և բացի դրանից, քաղաքի բնակչությունը կանխատեսվածից ավելի դանդաղ էր աճում։
1999 թ.-ին մեկնարկեց մետրոյի կառուցման երկրորդ նախագիծը Սևիլյայի Մետրոի Ընկերության կողմից (իսպաներեն Sociedad del Metro de Sevilla), որը հիմնադրված էր Սևիլյայի նախկին քաղաքապետ Ալեխանդրո Ռոխաս Մարկոսի կողմից (Alejandro Rojas Marcos)։ Առաջին գիծը նախատեսվում էր ավարտել 2006 թվականին, բայց վերջնականապես այն կբացվի 2008 թվականի սեպտեմբերի 30-ին։


== Գծերը ==
Ըստ նոր նախագծի ընդգրկում է Սևիլյան և նրա մերձակայքը (1,500,000 բնակիչ) և ունի չորս գիծ.


=== Գիծ 1 ===

Արևմուտք - Հարավ. Մետրոպոլիտեն .
Տեղական ինքնավարություններ։ Mairena del Aljarafe, San Juan, Sevilla and Dos Hermanas.
Երկարություն։ 18 կմ
Կայարաններ։ 22
Գնացքների քանակը։ 17
Կառուցման սկիզբը։ 2003 թ.-ի վերջերին
Կառուցման ավարտը վերջը։ 2008 թ.-ի սեպտեմբերին.


=== Գիծ 2 ===

Արևմուտք - Արևելք. Մետրոպոլիտեն.
Երկարություն։ 12,5 կմ.
Կայարաններ։ 17.
Կառուցման սկիզբը։ 2010 (մոտավոր).


=== Գիծ 3 ===

Հյուսիս - Հարավ. Մետրոպոլիտեն.
Երկարություն։ 11 կմ
Կայարաններ։ 17.
Կառուցման սկիզբը։ 2010 (մոտավոր).


=== Գիծ 4 ===

Կիսաշրջանառվող. վերգետնյա մակարդակի (ենթադրաբար).
Երկարություն։ 15 կմ.
Կայարաններ։ 19.
Կառուցման սկիզբը։ 2010 (մոտավոր).Ի տարբերություն հին նախագծի, այս մետրոն կլինի խառը՝ վերգետնյա և ստորգետնյա մակարդակների։


== Արտաքին հղումներ ==
Պատմությունը, կառուցման մանրամասները և քարտեզները Archived 2010-07-04 at the Wayback Machine.
Պաշտոնական կայք Archived 2010-06-22 at the Wayback Machine.
Նյույորքյան րոպե

«Նյույորքյան րոպե» (անգլ.՝ New York Minute), 2004 թվականի ամերիկյան երիտասարդական կինոկատակերգություն, որի ռեժիսորն է Դեննի Գորդոնը։ Գլխավոր դերերում հանդես են գալիս Մերի-Քեյթ և Էշլի Օլսենները։


== Սյուժե ==
Ֆիլմում նկարագրվում է 17-ամյա երկվորյակ քույրերի՝ Ջեյն և Ռոքսանա Ռայանների մեկ օրվա պատմությունը, որը տեղի է ունենում քույրերի հետ Նյու Յորքում։ Պերֆեկցիոնիստուհի Ջեյնը (Էշլի Օլսեն), որը երազում է ավարտել Օքսֆորդի համալսարանը, պատրաստվում է կարևոր ճառ արտասանել մրցույթի ժամանակ, այն դեպքում, երբ խռովարար Ռոքսին (Մերի-Քեյթ Օլսեն) ձգտում է ներկա լինել անդերգրաունդ ռոք խմբի տեսահոլովակի նկարահանումներին, որպեսզի փոխանցի իր դեմոձայնագրությունը։ Սակայն աղջիկների պլանները ձախողվում են Ջեյնի օրագրի պատճառով, որը նա չէր թողնում ոչ մի րոպե։ Աղջիկները որոշում են միավորվել։ Պատահական նրանք հայտնվում են երաժշտական շուկայում մութ գործարքների մեջ։ Նրանց հետապնդում է դպրոցահասակներով զբաղվող ոստիկանը (Ռոքսիի դասերից բացակայելու պատճառով), վարձու մարդասպանները, քաղաքական գործիչները։ Նրանց մեղադրում են սենատորի շանը գողանալու մեջ։ Աղջիկներն ընկնում են բազմաթիվ փորձությունների մեջ․ կոյուղիներով ճանապարհորդություն, պրոֆեսիոնալ վարսավիրանոց, լիմուզինից փախուստ, գաղտնի ներթափանցում սենատորի սենյակ, գաղտնի չիպի հայտնաբերում… Բացի այդ, փորձությունների շղթայում նրանց հաջողվում է սիրային հարաբերություններ ունենալ սենատորի որդու Թրեյի (Ջարեդ Պադալեկի) և գեղեցիկ առաքիչ հեծանվորդի հետ։


== Դերասանական կազմ ==


== Ծանոթագրություններ ==


== Արտաքին հղումներ ==
www.newyorkminutemovie.com/ «Նյույորքյան րոպե» ֆիլմի. պաշտոնական կայք
«Նյույորքյան րոպե»(անգլ.) ֆիլմը Internet Movie Database կայքում
««Նյույորքյան րոպե»»(անգլ.) ֆիլմը allmovie կայքում:
«Նյույորքյան րոպե»(անգլ.) ֆիլմը Rotten Tomatoes կայքում
Mary-kateandashley.com
Warnerbros website
Խեդիվ

Խեդիվ (խեդիվա, խեդիֆ), պարսկերեն՝ պարոն, տեր, մեծ նախարար, առաջին մինիստր, վարչապետ, տիրակալ, փոխարքա (պարսկերեն՝ خِدِيوْ ḫidīv, օսման.՝ خدیو Hıdiv)՝ Եգիպտոսի փոխ-սուլթանի, փոխ-կայսեր կամ փոխ-արքայի տիտղոսը, որը գոյություն է ունեցել Թուրքիայից Եգիպտոսի պաշտոնապես քաղաքական կախվածության և միաժամանակ՝ ներքին ինքնավարության ժամանակաշրջանի (1805-1914) մի հատվածում (1867—1914)։ Այդ տիտղոսը կրել են Եգիպտոսի Մուհամեդ Ալի փաշայի (ծնվ. 1769 թ., Եգիպտոսի փաշա՝ 1805-1848 թթ., վախճ.՝ 1849 թ.) ալբանական կամ կավալացի գահատոհմին պատկանող հետևյալ փաշաները՝ 

Իսմայիլ-Փաշա,
Թաուֆիկ,
Աբաս II Հիլմի։


== Պատմություն ==
Թուրքիայի սուլթան Աբդուլ-Ազիզը խեդիվի տիտղոս շնորհեց եգիպտական փաշա Իսմայիլին, դրանով իսկ նրան Օսմանյան կայսրության մյուս փոխարքաներից ավելի բարձր դասելով։ 1914 թվականին Եգիպտոսի նկատմամբ Անգլիայի պրոտեկտորատի կամ հովանավորության հռչակումից հետո Եգիպտոսի տիրակալներն ընդունեցին սուլթանի տիտղոսը։


== Խեդիվներ ==
Իսմայիլ փաշա (1867—1879)
Թաուֆիկ-փաշա (1879—1892)
Աբաս II Հիլմի (1892—1914)


== Ծանոթագրություններ ==


== Տե՛ս նաև ==
Եգիպտոսի խեդիֆաթ
Փարավոն (տիտղոս)
Ստորին Կամայի ազգային պարկ

Ստորին Կամայի ազգային պարկ (ռուս.՝ Национальный парк Нижняя Кама; թաթ.՝ Түбән Кама милли паркы, Tübän Kama milli parkı), ազգային պարկ Ռուսաստանի Դաշնության կենտրոնական մասում՝ Թաթարստանի Հանրապետության Տուկաևսկի և Ելաբուժսկի շրջաններում։ Կազմավորվել է 1991 թվականի ապրիլի 20-ին՝ Կամա գետի ու նրա վտակների ափերին ու դրանց մերձակայքում ընկած անտառները (մեծ մասամբ՝ սոճուտներ) պահպանելու նպատակով։


== Աշխարհագրություն ==
Ազգային պարկը բաղկացած է երեք առանձնացված մասնաբաժիններից, որոնցից երկուսը՝ «Մալի Բորը» (ռուս.՝ Малый Бор - «Փոքր սոճուտ») և «Տանաևսկայա դաչան» («Танаевская дача» - «Տանաևի ամառանոց») Ելաբուգա քաղաքի մերձակայքում են, Կամայի աջ ափին, մինչդեռ երրորդը՝ «Բոլշոյ Բորը», գտնվում է Կամայի ձախ ափին՝ թերակղզու վրա, Նաբերեժնիե Չելնի քաղաքի մոտակայքում։ Պարկի սահմաններում է ընկած Նիժնեկամսկի ջրամբարը։ Գետի աջ ափը բարձրադիր է, բլրապատ, ձախ ափը հարթ է։ Ամբարտակից ներքև Կաման գալարներով է առաջ ընթանում, և այդտեղ՝ աջ ափին ընկած մարգագետինները նույնպես ազգային պարկին են պատկանում։


== Պատկերասրահ ==

		
		
		
		


== Կենդանական աշխարհ ==
Ազգային պարկում տարածված խոշոր կաթնասուն կենդանիներից են իշայծյամները, եղնիկները, վարազները, լուսանները, փորսուղները, ջրային կենդանիներից՝ եվրասիական կուղբերը, ջրարջաշները... Հանդիպում են չղջիկների բազմաթիվ տեսակներ, որոնցից մի քանիսը  աշխարհում սակավ հանդիպողներից են։ Ազգային պարկում կան թռչունների շուրջ 190, սողունների՝ 6, երկկենցաղների՝ 10, ձկների՝ 16 տեսակներ։


== Բուսական աշխարհ ==
Նիժնեկամսկի ջրամբարին առընթեր տարածքները անտառապատ են։ Անտառապատ են նաև նրա ափերից հեռու ընկած առանձին հատվածներ։ Անտառներում ֆերակշռում են սոճիները (65.4% ), կեչիները (19%), հացենիները (6%)։


== Ծանոթագրություններ ==


== Արտաքին հղումներ ==
Национальный Парк Нижняя Кама (Russian)։ ФГБУ НП "Нижняя Кама"։ Վերցված է 3 October 2012 
Official Maps of the Park (in Russian)
Արմեն Թավադյան

Արմեն Սերգեյի Թավադյան (մայիսի 3, 1968, Ստեփանակերտ), հայ քաղաքագետ։ Ավարտել է Երևանի ժողտնտեսության ինստիտուտը (այժմ՝ Հայաստանի պետական տնտեսագիտական համալսարան, 1990) Ռուսաստանի Դաշնության, Ազգային Ժողովի Նախարարության, Մոսկվայի դիվանագիտության ակադեմիան (2000)։ 1993 թվականից՝ ԼՂՀ ներկայացուցչթյան ղեկավար Ռուսաստանում (Մոսկվա)։
Մասնակցել է Քարինտակի ինքնապաշտպանությանը, Աղբուլաղի և Մատաղիսի ազատ գրական մարտերին։ Թավադյանը Մոսկվայում հիմնադրել է ներկայացուցչական և տեղեկատվական-վերլուծական ծառայություն, ստեղծել Ռուսաստանի Դաշնության Պետդումայի քաղաքական ղեկավարության հետ տարվող աշխատանքների կոնտակտային խումբ։ Մոսկվայում և ՌԴ այլ քաղաքներում կազմակերպել է նյութական օգնություն Արցախին, ՌԴ կենտրոնական ղհնիկաներում վիրավորների տեղավորման և շաժման աշխատանքները։
Լիպնյաժկա

Լիպնյաժկա (ուկրաիներեն՝ Липняжка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Լիպնյաժկա գյուղում բնակվում էր 4 395 մարդ։ Բնակավայրը զբաղեցնում է 4,77 կմ² տարածք։ Բնակչության խտությունը կազմում էր 921,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(4452) Ուլաչարլզ

(4452) Ուլաչարլզ (անգլ.՝ Ullacharles), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 7-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,615788 ա. մ., առավելագույնը մոտենում է 2,2721 ա. մ. հեռավորության վրա և հեռանում 2,9595 ա. մ.։ Արեգակի շուրջ մեկ ամբողջական պտույտ է կատարում 1545,26 երկրային օրվա ընթացքում, իր ուղեծրով շարժվելով միջինում 0,23297 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4452) Ուլաչարլզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոմս

Կոմս (գերմ.՝ Graf), թագավորական պաշտոնատար անձ վաղ միջնադարում արևմտյան Եվրոպայում։ Տիտղոսը ծագել է 4-րդ դարում Հին Հռոմում և տրվում էր բարձր պաշտոնյաներին (օրինակ՝ comes sacrarum largitionum - գլխավոր հարկահան)։ Ֆրանկական թագավորությունում 6-րդ դարի երկրորդ կեսից գրաֆը կամ հաուգրաֆը իր տիրույթում (գերմ.` Gau 100 հոգանոց գյուղ հին գերմանացիների մոտ) ուներ վարչական, զինվորական և դատական իրավունքներ։ 877 թ. Կարլոս II Ճաղատի հրամանով կոմսի տիրույթներըն դարձան ժառանգական։
Ֆեոդալական մասնատվածության շրջանում նշանակում էր կոմսության ֆեոդալական կառավարիչ, իսկ ֆեոդալական մասնատվածության վերացումից հետո՝ բարձր ազնվական տիտղոս՝ (կանացի՝ կոմսուհի)։
Ռուսաստանում տիտղոսը մտցվել է Պետրոս I-ի կողմից 1706 թ.: 19-րդ դարավերջում այստեղ արդեն կար 300 կոմսական տիտղոս։ Վերացվել է 1917 թ. նոյեմբերի 11-ին։ Այժմ Եվրոպայի մի քանի միապետական երկրներում կան անվանական կոմսություններ։


== Տես նաև ==
Էրլ - անգլիական կոմսերի տիտղոս
Յարլ - տերմին, որից առաջացել է անգլիական կոմսերի տիտղոսը՝ earl
Պֆալցգրաֆ
Մարկգրաֆ
Լանդգրաֆ
Վիլդգրաֆ
Ռաուգրաֆ
Ֆրեյգրաֆ
Բուրգգրաֆ
Վիկոնտ


== Ծանոթագրություն ==
Աստերոիդների ցանկ (299301-299400)

Աստերոիդների ցանկ (299201-299300)  • Աստերոիդների ցանկ  • Աստերոիդների ցանկ (299401-299500)
 Աստերոիդների ցանկ (299201-299300)  • Աստերոիդների ցանկ  • Աստերոիդների ցանկ (299401-299500)
Մարիա Տրուբնիկովա

Մարիա Տրուբնիկովա (ռուս.՝ Мари́я Васи́льевна Тру́бникова, հունվարի 6 (18), 1835, Petrovsk-Zabaykalsky, Verkhneudinsky Uyezd, Իրկուտսկի նահանգ, Արևելյան Սիբիրյան ընդհանուր կառավարություն, Ռուսական կայսրություն - ապրիլի 28 (մայիսի 10), 1897, Տամբով, Ռուսական կայսրություն), ռուս գրող, կանանց կրթության ակտիվ ջատագով։


== Կենսագրություն և հասարակական գործունեություն ==
Ծնվել է հոր աքսորի վայրում։ 1841 թվականին, ծնողների մահից և աքսորի վայրը լքելու բարձրագույն թույլտվություն ստանալուց հետո տատիկի, քրոջ` Վերայի և եղբոր՝ Պյոտրի ուղեկցությամբ տեղափոխվել է Սիմբիրյան նահանգ, որտեղ երեխաները դաստիարակվել են հորաքրոջ՝ Եկատերինա Պետրովնայի մոտ՝ Վասիլևներ ազգանվամբ (հոր անունով)։ 1856 թվականի հրամանով դեկաբրիստ Իվաշևի ընտանիքին վերադարձվել է ազգանունը և ազնվականությունը։
1854 թվականին ամուսնացել է Կ. Տրուբնիկովի հետ, որը «Բորսայի տեղեկագրերի» հրատարակիչ-խմբագիրն էր։ Նրանք  տեղափոխվել են Պետերբուրգ։ Սանկտ Պետերբուրգում նրա սալոնը դարձել է ազատականների և արմատականների հավաքատեղին։ Մտերիմ լինելով Ն. Ստասովայի հետ՝ 1860 թվականին հիմնել է էժան բնակարանների համայնքը, իսկ 1862 թվականին՝ Թարգմանչուհիների միություն, որի կազմում ընդգրկվել են այն ժամանակվա կանանց շարժումների ականավոր ներկայացուցիչները։ Միությունն իր առջև խնդիր էր դրել ռուս կանանց հնարավորություն տալ վաստակել բացառապես մտավոր աշխատանքի միջոցով, ինչպես նաև` Ռուսաստանում հիմնել կանանց բարձրագույն կրթական համակարգ։ Տրուբնիկովան և Ստասովան այս գործին են ներգրավել գիտության և գրականության խոշոր գործիչների։
1861 թվականին, Եվրոպա ուղևորվելուց հետո, Տրուբնիկովան նամակագրական կապ է պահել Ժեննի Դ'Էրիկուրի հետ, և վերջինս օգնել է նրան կապեր հաստատել եվրոպացի հայտնի ֆեմինիստուհիների` Ժոզեֆին Բաթլերի և Մարիա Հեգգի հետ։ Այդ ժամանակից ի վեր Տրուբնիկովան անընդհատ կապ էպահել Ֆրանսիայում, Անգլիայում, Շվեյցարիայում և Հյուսիսային Ամերիկայում գործող կանանց շարժումների ներկայացուցիչների հետ՝ տեղեկացնելով նրանց Ռուսաստանում կանանց գործերի իրավիճակի մասին։ Մասնակցել է արտասահմանյան մի շարք պարբերականների, օրինակ «Now a day»-ի, աշխատանքներին։ Ջոն Ստյուարտ Միլը 1868 թվականին նրան ուղարկել է ռուս կանանց ուղղված իր հայտնի նամակը ։
Մահացել է 1897 թվականի ապրիլի 28-ին (մայիսի 10-ին), Տամբովում։ Թաղված է Սանկտ Պետերբուրգի Նովոդևիչյան գերեզմանատանը։


== Գրական և ստեղծագործական գործունեություն ==
Տրուբնիկովան համագործակցել է իր ամուսնու հրատարակած «Ամսագիր բաժնետերերի համար» (1858) և «Բորսայի տեղեկագրեր» (1863–1869) պարբերականների հետ՝ ղեկավարելով գրականության բաժինը։
Նա թարգմանել է բնագիտության, պատմության, հրապարակախոսության և մանկական գրականության վերաբերյալ մի շարք աշխատանքներ։


== Ծանոթագրություններ ==


== Արտաքին հղումներ ==
«Մարիա Վասիլևնա Տրուբնիկովա»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Մարիա Վասիլևնա Տրուբնիկովա հոդվածը Սովետական մեծ հանրագիտարանում
Ալեքսանդր Մելիքյան

Անվան այլ կիրառումների համար տե՛ս՝ Ալեքսանդր Մելիքյան (այլ կիրառումներ)Ալեքսանդր Նիկոլայի Մելիքյան (փետրվարի 5, 1877(1877-02-05), Հադրութ, Ջաբրայիլի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - մարտի 16, 1969(1969-03-16), Երևան, Հայկական ԽՍՀ, ԽՍՀՄ), հայ ինժեներ-մեխանիկոս, մաթեմատիկոս, մանկավարժ, դոցենտ (1938)։ ՀԽՍՀ գիտության վաստակավոր գործիչ (1946)։


== Կենսագրություն ==
Միջնակարգ կրթությունն ստացել է Շուշիի ռեալական դպրոցում։ 1898 թվականին ընդունվել է Սանկտ Պետերբուրգի տեխնոլոգիական ինստիտուտ։ Մասնակցել է հեղափոխական ուսանողության հավաքույթներին ու ցույցերին, որի համար երկու անգամ (1899, 1900) հեռացվել է ինստիտուտից։ 1908 թվականին ավարտել է ինստիտուտը՝ ստանալով ինժեներ-տեխնոլոգի որակավորում։ 1908-1915 թվականներին աշխատել է Երևանի Երևան քաղաքի ինքնավարությունում որպես նախագծող ու կառուցող ինժեներ, միաժամանակ դասավանդել օրիորդաց գիմնազիայում և սեմինարիայում, իսկ 1915 թվականից՝ նվիրվել ուսուցչական աշխատանքի։ Մելիքյանը նախագծել և կառուցել է Երևանի ջրմուղը (1908-1915)։
Նրա ջանքերով Հայաստանում հիմնվել է առաջին տեխնիկական մասնագիտական դպրոցը՝ ինդուստրիալ տեխնիկումը, որի տնօրենն է եղել տասը տարի։ Դասավանդել է 1923 թվականին Երևանում բացված բանվորական ֆակուլտետում։ Մինչև 1932 թվականը վարել է ծանր արդյունաբերության ժողովրդական կոմիսարիատի կադրերի բաժնի վարիչի տեղակալի և ուսումնական մասին վարիչի պաշտոնը՝ ղեկավարելով տեխնիկական կրթության կազմակերպման ու երիտասարդ մասնագետների պատրաստման գործն ամբողջ հանրապետությունում։ Դասավանդել է գյուղատնտեսական ինստիտուտում (1931-1933), Երևանի պետական համալսարանում (1933-1961)։ 1936 թվականին նա նշանակվել է համալսարանի ուսումնագիտական մասին պրոռեկտորի տեղակալ, իսկ 1941-1961 թվականներին՝ պրոռեկտոր։ Հայկական ԽՍՀ IV գումարման Գերագույն խորհրդի պատգամավոր։ Պարգևատրվել է «Պատվո նշան» շքանշանով։


== Ծանոթագրություններ ==
Սլովակյան Կարստ

Սլովակյան Կարստ (սլովակ.՝ Slovenský kras), լեռնազանգված արևելյան Սլովակիայում և մասամբ Հունգարիայում։ 1973 թվականից ի վեր պահպանվել է որպես ռելիեֆի յուրօրինակ ձև, 2002 թվականի մարտի 1-ից հայտարարվել է ազգային պարկ։ Բացի այդ, պարկի տարածքը կենսոլորտային արգելոց է հանդիսանում, իսկ Սլովակյան Կարստի քարանձավները ՅՈՒՆԵՍԿՕ-ի հուշարձան են։
Զանգվածը բաղկացած կրաքարից և դոլոմիտից, իրենից ներկայացնում է հսկայական սարավանդեր և կարստային հարթավայրեր։ Ծածկված է կաղնու և բոխու անտառներով։ Ամենաբարձր կետը ծովի մակարդակից 947 մ է։ Զանգվածը ինտենսիվ կարստային է, ձևավորվել են կարստային ձագարներ, խորխորատներ, քարանձավներ, կարստային հարթավայրեր, լճեր, դաշտեր, իրենից ներկայացնում է կարստային ռելիեֆի օրինակ։ Արդյունքում «կարստ» բառը դարձել է ընդհանրական բառ և գիտական ​​գրականության մեջ հաստատվել է որպես տարածքներին բնորոշ, լուծելի ապարներից բաղկացած կոնկրետ երևույթներ և ձևեր։
Արգելոցում աճում են մի շարք հազվագյուտ բույսեր-էնդեմիկներ. կարմրածաղիկ եվրոպական (Erythronium dens-Canis), օնոսմա աշտարակային (Onosma tornensis), սեսլերիա Գեյֆլերի (Sesleria heufleriana), մեխակ փետրավոր (Dianthus lumnitzerii), բնակվում են որոշ տեսակների հազվագյուտ կենդանիներ. գերեզմանարծիվ (Aquila heliaca), օձակեր արծիվ (Circaetus gallicus), տափաստանային հողմավոր բազե (Falco naumanni):


== Տեսարժան վայրեր ==
Կրասնա Հորկա, Բետլիար դղյակներ
Բազմաթիվ քարանձավներ. Դոմիցա, Գոմբասեկի, Օխտինյան, Յասովյան և այլ քարանձավներ
Խորխորատներ. Սատանայի (-186 մ), Բրազդայի (-181 м), Փոքր Ժելեզնա (-142 մ), Դիվյաչյա (-122 մ) և այլն
Ժայռեր


== Ծանոթագրություններ ==


== Արտաքին հղումներ ==
Արգելոցի էջ


== Տես նաև ==
Կարստ
Լյուքսեմբուրգի ֆուտբոլի առաջնություն 1974-1975

Լյուքսեմբուրգի ֆուտբոլի առաջնություն 1974-1975, Լյուքսեմբուրգի 61-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Մատյաշովկա (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՄատյաշովկաՄատյաշովկա (ուկրաիներեն՝ Матяшівка), գյուղ Ուկրաինայի Պոլտավայի մարզի Վելիկա Բոգաչկայի շրջանում։ Բնակավայրը նախկինում նաև անվանվել է Մատյաշիվկա։ Հիմնադրվել է 1726 թվականին։
2001 թվականի տվյալներով Մատյաշովկա գյուղում բնակվում էր 965 մարդ։ Բնակավայրը զբաղեցնում է 1699 կմ² տարածք։ Բնակչության խտությունը կազմում էր 567,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիրիայի վարչական բաժանում

Սիրիան բաժանվում է 14 մարզի (մուհաֆազա)։ Դրանց կառավարիչները նշանակվում են ներքին գործերի նախարարի կողմից՝ Կառավարության հաստատումից հետո։ Նրանք իրենց ղեկավարած մարզերում պատասխանատու են կառավարման, բուժսպասարկման, սոցիալական ծառայությունների, կրթության, զբոսաշրջության, հասարակական աշխատանքների, տրանսպորտի, ներքին առևտրի, գյուղատնտեսության, արդյունաբերության, քաղաքացիական պաշտպանության, հասարակական կարգի և օրենքի պահպանության համար։ Տարածքային կառավարման նախարարը անմիջապես աշխատում է մարզերի ղեկավարների հետ՝ ղեկավարելով և վերահսկելով մարզային զարգացման ծրագրերը։ Նա օգնություն և խորհրդատվություն է ցուցաբերում մարզային խորհրդին, որի անդամների երեք քառորդը ընտրվում են ժողովրդի կողմից 4-ամյա ժամկետով, իսկ մնացածը նշանակվում են ներքին գործերի նախարարի և մարզպետի կողմից։ Յուրաքանչյուր մարզային խորհուրդ ունի նաև 6-ից 10 անձից բաղկացած գործադիր մարմին, որը կազմված է նահանգային խորհրդի ընտրված անդամներից։ Գործադիր մարմնի յուրաքանչյուր անդամ ղեկավարում է մի ոլորտ։
Մարզերը բաժանվում են 65 գավառների, որոնք էլ՝ 284 շրջանների։ Գավառները (մինտակա) և շրջանները (նահիյա) ղեկավարվում են պատասխանատու անձինք, որոնց նշանակում են մարզերի կառավարիչները՝ ներքին գործերի նախարարի համաձայնությունից հետո։ Գավառների և շրջանների ղեկավարները աշխատում են տեղական խնդիրների լուծման ուղղությամբ և հանդիսանում միջնորդ ու կապող օղակ կառավարության և տեղացիների առաջնորդների միջև, ինչպիսիք են գյուղերի ղեկավարները, ծերերի խորհուրդները։


== Դամասկոս ==
Դամասկոսն բաժանվում է 15 համայնքների (արաբ․՝ بلدية‎‎ Բալադիա) իսկ շրջաններն բաժանում է 95 թաղամասերի (արաբ․՝ بلدية‎‎ Հայ)։ Դամասկոսն15 համայնքների՝

Հին Դամասկոս (արաբ․՝ دمشق القديمة‎‎)
Սարուջ (արաբ․՝ ساروج‎‎)
ալ-Կանավաթ (արաբ․՝ القنوات‎‎)
Ջոբար (արաբ․՝ جوبر‎‎)
ալ-Միդան (արաբ․՝ الميدان‎‎)
ալ-Շաղուր (արաբ․՝ الشاغور‎‎)
ալ-Կադամ (արաբ․՝ القدم‎‎)
Քաֆր Սուսա (արաբ․՝ كفر سوسة‎‎)
ալ-Մեզզե (արաբ․՝ المزة‎‎)
Դումմար (արաբ․՝ دمر‎‎)
Բըռզե (արաբ․՝ برزة‎‎)
ալ-Կաբուն (արաբ․՝ القابون‎‎)
Ռուքն ալ-Դին (արաբ․՝ ركن الدين‎‎)
ալ-Սալիհիյա (արաբ․՝ الصالحية‎‎)
ալ-Մուհաջիրին (արաբ․՝ المهاجرين‎‎)


== Վարչական բաժանում ==


== Տերմիններ ==


== Տես նաև ==
Սիրիայի մարզեր
Սիրիայի գավառներ
Սիրիայի շրջաններ


== Արտաքին հղումներ ==
Սիրիայի մարզեր
(8091) 1992 BG

(8091) 1992 BG, աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 24-ին Տակեշի Ուրատայի կողմից Օոհիրայում։
Միջին հեռավորությունը Արեգակից կազմում է 2,331786 ա. մ., առավելագույնը մոտենում է 1,9777 ա. մ. հեռավորության վրա և հեռանում 2,6859 ա. մ.։ Արեգակի շուրջ մեկ ամբողջական պտույտ է կատարում 1300,56 երկրային օրվա ընթացքում, իր ուղեծրով շարժվելով միջինում 0,276803 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8091) 1992 BG աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վլադիմիր Բոգաչով

Վլադիմիր Վլադիմիրովիչ Բոգաչով (ռուս.՝ Владимир Владимирович Богачёв, փետրվարի 7 (19), 1881, Նովոչերկասկ, Ռուսական կայսրություն - դեկտեմբերի 11, 1965(1965-12-11), Բաքու, Ադրբեջանական ԽՍՀ, ԽՍՀՄ), խորհրդային երկրաբան, երկրաբանահանքաբանական գիտությունների դոկտոր (1937 թվական)։ Ավարտել է Պետերբուրգի համալսարանը (1905 թվական)։ 
Բոգաչևն ուսումնասիրել է երկրաբանական բոլոր հասակների տարբեր տեսակների բրածո մնացորդները։ Նրա աշխատությունները նվիրված են Կովկասի երկրաբանության, Պոնտ–Կասպիական մարզի նեոգենի–անթրոպոգենի նստվածքների շերտագրության և հնէաբանության հարցերին։ Մի քանի անգամ (1930–1935 թվականներ) եղել է ՀԽՍՀ–ում, ուսումնասիրել Մերձերևանյան շրջանի պալեոգենի և նեոգենի նստվածքների շերտագրությունը և բրածո մնացորդները։


== Ծանոթագրություններ ==
Ամառային օլիմպիական խաղեր 2016-ի մեդալային հաշվարկ

Ամառային օլիմպիական խաղեր 2016-ի մեդալային հաշվարկում Ազգային օլիմպիական կոմիտեների (ԱՕԿ) և մեկ ոչ ԱՕԿ-ի ցանկն է, որտեղ ներկայացված են մեդալների քանակը, որոնք նվաճել են նրանց մարզիկները 2016 թվականի Ամառային օլիմպիական խաղերի ժամանակ։
Վիետնամը, նորեկ Կոսովոն և Ֆիջին նվաճեցին իրենց առաջին ոսկե մեդալները Օլիմպիական խաղերում, համապատասխանաբար Հոանգ Խուանգ Վին հրաձգության մեջ, Մեջլինդա Կելմենդին ձյուդոյում և Ֆիջիի Ռեգբի յոթի ազգային հավաքականը։ Մինչ այդ Կոսովոն և Ֆիջին ընդհանրապես որևէ մեդալ չէին նվաճել։
Ֆեհիդ Ալ-Դիհանիին դարձավ առաջին անկախ մարզիկը, ով նվաճեց ոսկե մեդալ, քանի որ ոսկե մեդալները նվաճվել էին որևէ երկրի դրոշի ներքո։


== Մեդալներ ==
2016 թվականի Ամառային օլիմպիական մեդալները չափսերով ամենամեծն են բոլոր օլիմպիական մեդալներից։ Ոսկե մեդալները ավելի մաքուր են քան մինչ այդ օլիմպիական ցանկացած ոսկե մեդալ։


== Մեդալային հաշվարկ ==
Ստորև ներկայացված է մեդալների հաշվարկը ըստ Միջազգային օլիմպիական կոմիտեի (ՄՕԿ)։ Դիրքերի հաշվարկում նախապատվությունը տրված է ոսկե մեդալներին, այնուհետև արծաթե մեդալներին և հետո միայն բրոնզե մեդալներին։ Եթե բոլոր մեդալների քանակով հավասարություն է, ապա դիրքը որոշվում է ԱՕԿ երկրի կոդով։

Նշում  *   Ընդունող երկիր (Բրազիլիա)


== Ծանոթագրություններ ==


== Արտաքին հղումներ ==
Ռիո 2016 Միջազգային օլիմպիական կոմիտեի կայքում։
Բրիտանիկ (ֆիլմ)

Անվան այլ կիրառումների համար տե՛ս՝ Բրիտանիկ (այլ կիրառումներ)Բրիտանիկ (անգլ.՝ Britannic), ռեժիսոր Բրայան Թրենչարդ-Սմիթի կողմից 2000 թվականին նկարահանված աղետ ֆիլմ, որտեղ նկարագրվում է լեգենդար Բրիտանիկ լայների կործանումը։ Գլխավոր դերակատարներն են Էդվարդ Ատտերթոնը և Ամանդա Ռայանը։


== Ծանոթագրություններ ==
Եկալե

Եկալե, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պոբեդա (գյուղ, Ռժևսկի շրջան)

Անվան այլ կիրառումների համար տե՛ս՝ ՊոբեդաՊոբեդա (ռուս.՝ Победа), գյուղ Ռուսաստանի Տվերի մարզի Ռժևսկի շրջանի կազմում։
Բնակչությունը 1996 թվականին գրանցված տվյալներով կազմում էր 586 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2264) Սաբրինա

(2264) Սաբրինա (անգլ.՝ Sabrina), աստերոիդ աստերոիդների հիմնական գոտում։ Հայտնաբերվել է 1979 թվականի դեկտեմբերի 16-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,131285 ա. մ., առավելագույնը մոտենում է 2,5862 ա. մ. հեռավորության վրա և հեռանում 3,6763 ա. մ.։ Արեգակի շուրջ մեկ ամբողջական պտույտ է կատարում 2023,87 երկրային օրվա ընթացքում, իր ուղեծրով շարժվելով միջինում 0,177877 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2264) Սաբրինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոստովատոե

Կոստովատոե (ուկրաիներեն՝ Костувате), գյուղ Ուկրաինայի Նիկոլաևի մարզի Բրատսկոեի շրջանում։ Հիմնադրվել է 1733 թվականին։
2001 թվականի տվյալներով Կոստովատոե գյուղում բնակվում էր 456 մարդ։ Բնակավայրը զբաղեցնում է 1089 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարո Էմերալդ

Կարոլինա Էսմերալդա վան դեր Լեու (հոլ.՝ Caroline Esmeralda van der Leeuw, ապրիլի 26, 1981, Ամստերդամ, Նիդեռլանդներ, առավել հայտնի է Կարո Էմերալդ (Caro Emerald) կեղծանվամբ), նիդեռլանդացի ջազային երգչուհի։ Նա դեբյուտ է կատարել 2009 թվականի հուլիսի 9-ին «Back It Up» սինգլով։ Իր առաջին՝ «Deleted Scenes from the Cutting Room Floor» ստուդիական ալբոմը նիդեռլանդական չարթում 30 շաբաթ առաջին հորիզոնականում է անցկացրել՝ մեկ շաբաթով առաջ անցնելով նախկին ռեկորդակիր Մայքլ Ջեքսոնի «Thriller» ալբոմին և դարձավ 2010 թվականին Նիդեռլանդներում ամենաշատ վաճառված ալբոմը։ 2010 թվականի հոկտեմբերի 3-ին Կարո Էմերալդը պարգևատրվել է նիդեռլանդական «Edison» երաժշտական մրցանակով՝ «Լավագույն երգչուհի» անվանակարգում։
2011 թվականի հունվարին նա ստացել է «Popprijs» մրցանակը՝ նիդեռլանդական փոփ երաժշտության մեջ իր մեծ ներդրման համար։


== Սկավառակագրություն ==


=== Ալբոմներ ===
2010՝ «Deleted Scenes from the Cutting Room Floor»
2013՝ «The Shocking Miss Emerald»
2017՝ «Acoustic Sessions Parts I & II»
2017՝ «Emerald Island»


=== Սինգլներ ===
2009՝ «Back It Up»
2009՝ «A Night Like This»
2010՝ «That Man»
2010՝ «Stuck»
2011՝ «Riviera Life»
2011՝ «You’re All I Want for Christmas» (Բրուկ Բենտոնի հետ համատեղ)
2013՝ «Tangled Up»
2015՝ «Quicksand»
2017՝ «Whatchugot»


== Ծանոթագրություններ ==


== Արտաքին հղումներ ==
http://www.caroemerald.com/ Կարո Էմերալդ. պաշտոնական կայք
Official Uvumi Profile Archived 2019-04-23 at the Wayback Machine.
Caro Emerald Profile and Discography on This is Vintage Now
About Caro Emerald Archived 2018-08-28 at the Wayback Machine. on Caro Emerald Tribute Archived 2019-07-15 at the Wayback Machine.
Կարո Էմերալդ AllMusic կայքում